**รายงานการประชุมสภาองค์การบริหารส่วนตำบลคลองหินปูน**

**สมัยสามัญ สมัยที่ ๓ ประจำปี ๒๕62**

**เมื่อวันอังคารที่ 13 เดือนสิงหาคม พ.ศ.๒๕62**

**ณ ห้องประชุมองค์การบริหารส่วนตำบลคลองหินปูน**

**เริ่มประชุมเวลา ๐๙.๐๐ น. เลิกประชุมเวลา ๑4.0๐ น.**

**\*\*\*\*\*\*\*\*\*\*\*\*\*\*\***

**ผู้มาประชุม**

1. นายสุพล ศรีเคน ตำแหน่ง ประธานสภาองค์การบริหารส่วนตำบลคลองหินปูน
2. นายสง่า คำสมัย ตำแหน่ง รองประธานสภาองค์การบริหารส่วนตำบลคลองหินปูน
3. นายสายชล กลัดบุบผา ตำแหน่ง เลขานุการสภาองค์การบริหารส่วนตำบลคลองหินปูน
4. นายศิริชัย สุดดี ตำแหน่ง สมาชิกสภาองค์การบริหารส่วนตำบล หมู่ที่ ๒
5. นางพรสิริ จันทร์หลุย ตำแหน่ง สมาชิกสภาองค์การบริหารส่วนตำบล หมู่ที่ ๒
6. นางจันเพ็ญ สิมาชัย ตำแหน่ง สมาชิกสภาองค์การบริหารส่วนตำบล หมู่ที่ ๓
7. นายไพรทูล ผายอุบล ตำแหน่ง สมาชิกสภาองค์การบริหารส่วนตำบล หมู่ที่ ๔
8. นายศักดิ์ศรี เหลืองอร่าม ตำแหน่ง สมาชิกสภาองค์การบริหารส่วนตำบล หมู่ที่ ๕
9. นางฉวีวรรณ หลวงบุญ ตำแหน่ง สมาชิกสภาองค์การบริหารส่วนตำบล หมู่ที่ ๕
10. นางเทวิกา คนคล่อง ตำแหน่ง สมาชิกสภาองค์การบริหารส่วนตำบล หมู่ที่ ๖
11. นายวรากร อินบุญยา ตำแหน่ง สมาชิกสภาองค์การบริหารส่วนตำบล หมู่ที่ ๖
12. นายสุด มากจันทึก ตำแหน่ง สมาชิกสภาองค์การบริหารส่วนตำบล หมู่ที่ ๗
13. นางสาวศิริพร สิริแสงจันทร์ ตำแหน่ง สมาชิกสภาองค์การบริหารส่วนตำบล หมู่ที่ ๗
14. นายบุญเลิศ ศรีอ่อน ตำแหน่ง สมาชิกสภาองค์การบริหารส่วนตำบล หมู่ที่ ๘
15. นางสาวอารีย์ โนนสีลา ตำแหน่ง สมาชิกสภาองค์การบริหารส่วนตำบล หมู่ที่ ๘
16. นายสมปอง สุทธิรอด ตำแหน่ง สมาชิกสภาองค์การบริหารส่วนตำบล หมู่ที่ ๙
17. นายชำนาญ หวังบุญ ตำแหน่ง สมาชิกสภาองค์การบริหารส่วนตำบล หมู่ที่ ๙
18. นายสุริโย โกษาจันทร์ ตำแหน่ง สมาชิกสภาองค์การบริหารส่วนตำบล หมู่ที่ ๑๐
19. นางสาวมะลิวัลย์ อุททา ตำแหน่ง สมาชิกสภาองค์การบริหารส่วนตำบล หมู่ที่ ๑๐
20. นายนัฐวุฒิ สุขเจริญ ตำแหน่ง สมาชิกสภาองค์การบริหารส่วนตำบล หมู่ที่ ๑๑
21. นางกิมเฮียง เจริญดง ตำแหน่ง สมาชิกสภาองค์การบริหารส่วนตำบล หมู่ที่ ๑๒
22. นางบุษดี บุญมี ตำแหน่ง สมาชิกสภาองค์การบริหารส่วนตำบล หมู่ที่ ๑๒
23. นายทองอยู่ ทนงค์สำโรง ตำแหน่ง สมาชิกสภาองค์การบริหารส่วนตำบล หมู่ที่ ๑๓
24. นายอนันต์ น้อยอุทัย ตำแหน่ง สมาชิกสภาองค์การบริหารส่วนตำบล หมู่ที่ ๑๓
25. นายวิลัย อาทร ตำแหน่ง สมาชิกสภาองค์การบริหารส่วนตำบล หมู่ที่ ๑๔
26. นายมนตรี ทูคำมี ตำแหน่ง สมาชิกสภาองค์การบริหารส่วนตำบล หมู่ที่ ๑๔

๒๗.นายสมัย พรมวงศ์ ตำแหน่ง สมาชิกสภาองค์การบริหารส่วนตำบล หมู่ที่ ๑๕

๒๘.นายชัยวัฒน์ จึงตระกูล ตำแหน่ง สมาชิกสภาองค์การบริหารส่วนตำบล หมู่ที่ ๑๕

๒

๒๙.นายโสวัตร์ ทาเที่ยง ตำแหน่ง สมาชิกสภาองค์การบริหารส่วนตำบล หมู่ที่ ๑๖

๓๐.นายสังวาล อินทะโชติ ตำแหน่ง สมาชิกสภาองค์การบริหารส่วนตำบล หมู่ที่ ๑๖

**ผู้เข้าร่วมการประชุม**

1. นายชาญ โต๊ะสิงห์ ตำแหน่ง นายกองค์การบริหารส่วนตำบลคลองหินปูน
2. นายวสุพล ทอดสนิท ตำแหน่ง รองนายกองค์การบริหารส่วนตำบลคลองหินปูน
3. นางวงเดือน ดวงสอาด ตำแหน่ง ผู้ใหญ่บ้านหมู่ที่ 15
4. นางสาวสุดารัตน์ สีทอง ตำแหน่ง ผู้ใหญ่บ้านหมู่ที่ 5
5. นายเบิ้ม เวียงจันทร์ ตำแหน่ง ผู้ใหญ่บ้านหมู่ที่ 9
6. นายเจริญ พิศพรม ตำแหน่ง ผู้ใหญ่บ้านหมู่ที่ 3
7. นายสมคิด พันสาย ตำแหน่ง ผู้ใหญ่บ้านหมู่ที่ 14
8. นายศรีนวล พุฒหอม ตำแหน่ง ผู้ใหญ่บ้านหมู่ที่ 16
9. นายปราชญญยุทธ เดชสุภา ตำแหน่ง หัวหน้าสถานีอนามัยคลองหินปูน
10. นายประดิษฐ์ ยศศรี ตำแหน่ง ผู้อำนวยการกองสาธารณสุขและสิ่งแวดล้อม
11. นางสาววรวรัญช์ เป็งดี ตำแหน่ง หัวหน้าสถานีอนามัยคลองตาสูตร
12. นางลัดดา สิมุธิ ตำแหน่ง ผู้อำนวยการสวัสดิการสังคม
13. นางสาวขวัญฤทัย เขื่อนจันทึก ตำแหน่ง หัวหน้าสำนักปลัด อบต.
14. นายบัญญัติ หลำเจริญ ตำแหน่ง นายช่างโยธา รักษาราชการแทน ผอ.กองช่าง
15. นางสาวรสสุคนธ์ แสนพันดร ตำแหน่ง ครู
16. นายเสกสันติ์ ศรีบุบผา ตำแหน่ง เจ้าพนักงานธุรการ
17. นางสาวนิตญา นาจันทัด ตำแหน่ง นักวิเคราะห์นโยบายและแผน

**เริ่มประชุมเวลา ๐๙.๐๐ น.**

นายสายชล กลัดบุบผา เลขานุการสภา อบต. -ตรวจนับองค์ประชุมแล้ว มีสมาชิกสภา อบต.เข้าร่วมประชุม จำนวน 29 ท่าน จึงแจ้งประธานสภา อบต.กล่าวเปิดประชุม

นายสุพล ศรีเคน ประธานสภา อบต. -ขอเชิญผู้เข้าร่วมประชุมชี้แจงข้อราชการ

นายศรีนวล พุฒหอม ผู้ใหญ่บ้านหมู่ที่ 16 -แนะนำตัวในฐานะได้รับเลือกให้เป็นผู้ใหญ่บ้านหมู่ที่ 16 บ้านคลองตะเคียนพัฒนา

นายสมคิด พันสาย ผู้ใหญ่บ้านหมู่ที่ 14 - หอกระจายข่าวชำรุดอยู่หลายจุด สาเหตุน่าจะเกิดจากสายขาด ซ่อมแซมได้ไม่นานก็ชำรุดอีก ขอให้แจ้งช่างออกไปตรวจสอบแก้ไขให้ และทราบว่าใกล้ครบกำหนดคืนหลักประกันสัญญาของผู้รับจ้าง จึงอยากให้ผู้รับจ้างแก้ไขก่อนที่คืนหลักประกันให้ต่อไป

นายเจริญ พิศพรม ผู้ใหญ่บ้านหมู่ที่ 3 -ขอขอบคุณนายก อบต. และขอชมเชยที่แก้ไขปัญหาความเดือดร้อนของประชาชน เช่น ถนนหนทางได้รับการซ่อมแซม การสัญจรไปมาของประชาชนและเกษตรกรได้รับความสะดวก

3

**ระเบียบวาระที่ ๑ เรื่องประธานจะแจ้งต่อที่ประชุม**

-ไม่มี

**ระเบียบวาระที่ ๒ รับรองรายงานการประชุมครั้งที่แล้ว**

รายงานการประชุมสภาองค์การบริหารส่วนตำบลคลองหินปูน สมัยวิสามัญ สมัยแรก ประจำปี 2562 เมื่อวันที่ 14 มิถุนายน ๒๕62

นายสุพล ศรีเคน ประธานสภา อบต. -ขอเชิญคณะกรรมการตรวจรายงานการประชุม

นางสาวอารีย์ โนนสีลา กรรมการตรวจรายงานการประชุม -ชี้แจงผลการตรวจรายงานการประชุม ถูกต้องและเป็นตามระเบียบวาระการประชุม

นายสุพล ศรีเคน ประธานสภา อบต. -มีสมาชิกสภา อบต.ท่านใดจะขอแก้ไข เพิ่มเติม รายงานการประชุมหรือไม่ ถ้าไม่มีขอมติรับรองรายงานประชุมดังกล่าว

นายมนตรี ทูคำมี ส.อบต.หมู่ที่ ๑๔ -ขอแก้ไขรายงานการประชุม เนื่องจากในวันดังกล่าว ตนเองได้มาประชุม แต่ในรายงานการประชุม ระบุว่าลาประชุม และแก้ไข จำนวนสมาชิกเข้าร่วมประชุม จาก 25 ท่าน เป็น 26 ท่าน มติเห็นชอบร่างแผนพัฒนาฯ เป็น จำนวน 24 เสียง

ที่ประชุมสภา อบต. -เห็นชอบให้แก้ไข

นายสุพล ศรีเคน ประธานสภา อบต. -มีสมาชิกสภา อบต.ท่านใดจะขอแก้ไข เพิ่มเติม รายงานการประชุมอีกหรือไม่ ถ้าไม่มีขอมติรับรองรายงานประชุมดังกล่าว

มติที่ประชุมสภา อบต. -มีมติให้การรับรองรายงานการประชุมสภาองค์การบริหารส่วนตำบลคลองหินปูน สมัยวิสามัญ สมัยแรก ประจำปี 2562 เมื่อวันที่ 14 มิถุนายน ๒๕62จำนวน 27 เสียง ไม่รับรอง 0 เสียง งดออกเสียง 2 เสียง

**ระเบียบวาระที่ ๓ กระทู้ถาม**

-ไม่มี

**ระเบียบวาระที่ ๔ เรื่องที่คณะกรรมการที่สภาตั้งขึ้นพิจารณาเสร็จแล้ว**

-ไม่มี

**ระเบียบวาระที่ ๕ เรื่องที่เสนอใหม่**

**5.1 ญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2563**

นายสุพล ศรีเคน ประธานสภา อบต.-ด้วยได้รับญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2563 จากนายกองค์การบริหารส่วนตำบลคลองหินปูน จึงขอเชิญนายก อบต.คลองหินปูน แถลงร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖3

4

นายชาญ โต๊ะสิงห์ นายก อบต. -บัดนี้ถึงเวลาที่คณะผู้บริหารขององค์การบริหารส่วนตำบลคลองหินปูน ได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลคลองหินปูนอีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลคลองหินปูนจึงขอชี้แจงให้ท่านประธานและสมาชิกสภาทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2563 ดังต่อไปนี้

|  |  |  |  |  |  |  |  |
| --- | --- | --- | --- | --- | --- | --- | --- |
| 1. สถานะการคลัง | | | | | | |  |
|  | 1.1 งบประมาณรายจ่ายทั่วไป | | | | | |  |
|  |  | ในปีงบประมาณ พ.ศ.2562 ณ วันที่ 31 กรกฎาคม พ.ศ.2562 องค์กรปกครองส่วนท้องถิ่นมีสถานะการเงิน ดังนี้ | | | | |  |
|  |  | 1.1.1 เงินฝากธนาคาร จำนวน 58,704,151.49 บาท | | | | |  |
|  |  | 1.1.2 เงินสะสม จำนวน 24,239,754.22 บาท | | | | |  |
|  |  | 1.1.3 เงินทุนสำรองเงินสะสม จำนวน 19,133,422.59 บาท | | | | |  |
|  |  | 1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 0 โครงการ รวม 0 บาท | | | | |  |
|  |  | 1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 4 โครงการ รวม 84,025.50 บาท | | | | |  |
|  | 1.2 เงินกู้คงค้าง จำนวน 0.00 บาท | | | | | |  |
| 2. การบริหารงบประมาณ ในปีงบประมาณ 2562 ณ วันที่ 31 กรกฎาคม พ.ศ.2562 | | | | | | |  |
|  | (1) รายรับจริง จำนวน 46,952,290.32บาท ประกอบด้วย | | | | | |  |
|  |  | หมวดภาษีอากร | จำนวน | 608,125.02 | บาท | | |
|  |  | หมวดค่าธรรมเนียม ค่าปรับ และใบอนุญาต | จำนวน | 380898.28 | บาท | | |
|  |  | หมวดรายได้จากทรัพย์สิน | จำนวน | 108,025.15 | บาท | | |
|  |  | หมวดรายได้จากสาธารณูปโภคและการพาณิชย์ | จำนวน | 0.00 | บาท | | |
|  |  | หมวดรายได้เบ็ดเตล็ด | จำนวน | 143,400.00 | บาท | | |
|  |  | หมวดรายได้จากทุน | จำนวน | 0.00 | บาท | | |
|  |  | หมวดภาษีจัดสรร | จำนวน | 19,782,139.87 | บาท | | |
|  |  | หมวดเงินอุดหนุนทั่วไป | จำนวน | 25,929,702.00 | บาท | | |
|  | (2) เงินอุดหนุนที่รัฐบาลให้โดยระบุวัตถุประสงค์ จำนวน 5,142,875.00 บาท | | | | | | |
|
|  | (3) รายจ่ายจริง จำนวน 36,282,998.68 บาท ประกอบด้วย | | | | | | |
|  |  | งบกลาง | จำนวน | 13,183,430.00 | | บาท | |
|  |  | งบบุคลากร | จำนวน | 9,643,346.14 | | บาท | |
|  |  | งบดำเนินงาน | จำนวน | 6,846,988.45 | | บาท | |
|  |  | งบลงทุน | จำนวน | 2,100,900.10 | | บาท | |
|  |  | งบรายจ่ายอื่น | จำนวน | 0.00 | | บาท | |
|  |  | งบเงินอุดหนุน | จำนวน | 4,508,333.99 | | บาท | |
|  | (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 4,794,850 บาท | | | | | | |
|  | (5) รายจ่ายที่จ่ายจากเงินสะสม จำนวน 2,637,600.00 บาท | | | | | | |
|  | (6) รายจ่ายที่จ่ายจากเงินทุนสำรองเงินสะสม จำนวน 0.00 บาท | | | | | | |
|  | (7) รายจ่ายที่จ่ายจากเงินกู้ จำนวน 0.00 บาท  5   |  |  |  |  |  |  |  |  | | --- | --- | --- | --- | --- | --- | --- | --- | |  |  | **คำแถลงงบประมาณ** |  |  |  |  |  | |  |  | ประจำปีงบประมาณ พ.ศ. 2563 |  |  |  |  |  | | องค์การบริหารส่วนตำบลคลองหินปูน | | |  |  |  |  |  | | อำเภอวังน้ำเย็น จังหวัดสระแก้ว | | |  |  |  |  |  | |  |  |  |  |  |  |  |  | |  |  |  |  |  |  |  |  | |  |  |  | **รายรับจริง ปี 2561** | **ประมาณการ ปี 2562** | | **ประมาณการ ปี 2563** | | | **รายได้จัดเก็บเอง** | |  |  |  |  |  |  | |  | หมวดภาษีอากร |  | 610,567.52 | 420,000.00 |  | 684,000.00 |  | |  | หมวดค่าธรรมเนียม ค่าปรับ และใบอนุญาต | | 413,395.30 | 371,000.00 |  | 319,000.00 |  | |  | หมวดรายได้จากทรัพย์สิน | | 145,937.89 | 350,000.00 |  | 400,000.00 |  | |  | หมวดรายได้เบ็ดเตล็ด |  | 11,392.43 | 75,000.00 |  | 35,000.00 |  | | **รวมรายได้จัดเก็บเอง** | |  | **1,181,293.14** | **1,216,000.00** |  | **1,438,000.00** |  | | **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | | |  |  |  |  |  | |  | หมวดภาษีจัดสรร |  | 23,316,297.14 | 22,855,000.00 |  | 24,455,000.00 |  | | **รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | | | **23,316,297.14** | **22,855,000.00** |  | **24,455,000.00** |  | | **รายได้ที่รัฐบาลอุดหนุนให้องค์กรปกครองส่วนท้องถิ่น** | | |  |  |  |  |  | |  | หมวดเงินอุดหนุนทั่วไป |  | 28,581,804.00 | 35,500,000.00 |  | 35,500,000.00 |  | | **รวมรายได้ที่รัฐบาลอุดหนุนให้องค์กรปกครองส่วนท้องถิ่น** | | | **28,581,804.00** | **35,500,000.00** |  | **35,500,000.00** |  | | **รวม** | |  | **53,079,394.28** | **59,571,000.00** |  | **61,393,000.00** |  | | | | | | | |

6

|  |  |  |  |  |
| --- | --- | --- | --- | --- |
| **คำแถลงงบประมาณ** | | | | |
| **ประกอบงบประมาณรายจ่ายประจำปีงบประมาณ พ.ศ. 2563** | | | | |
|  | | | | |
| **รายจ่าย** | | **รายจ่ายจริงปี 2561** | **ประมาณการ ปี 2562** | **ประมาณการ ปี 2563** |
| **จ่ายจากงบประมาณ** | |  |  |  |
|  | งบกลาง | 14,919,103.00 | 22,917,890.00 | 20,181,930.00 |
|  | งบบุคลากร | 10,991,214.93 | 15,431,040.00 | 16,127,260.00 |
|  | งบดำเนินงาน | 7,672,336.78 | 13,910,870.00 | 15,067,610.00 |
|  | งบลงทุน | 6,317,200.00 | 3,914,800.00 | 6,790,200.00 |
|  | งบเงินอุดหนุน | 3,333,000.00 | 3,396,400.00 | 3,226,000.00 |
| **รวมจ่ายจากงบประมาณ** | | 43,232,854.71 | 59,571,000.00 | 61,393,000.00 |
| **รวม** | | 43,232,854.71 | 59,571,000.00 | 61,393,000.00 |

นายสุพล ศรีเคน ประธานสภา อบต. -ตามระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ. ๒๕๕๔

ข้อ ๔๕ วรรคสาม “ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น”

ข้อ ๔๗ ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้

นายสุพล ศรีเคน ประธานสภา อบต. - มีสมาชิกท่านใดประสงค์จะอภิปรายขอให้ยกมืออภิปรายครั้งละคน

ที่ประชุมสภา อบต. -ไม่มีสมาชิกสภา อบต.ประสงค์จะอภิปราย

นายสุพล ศรีเคน ประธานสภา อบต. -เมื่อไม่มีสมาชิกสภา อบต.ท่านใดจะอภิปราย จึงขอมติว่าจะรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2563 หรือไม่

มติที่ประชุมสภา อบต. -มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 25๖3 เวลา 11.10 น. จำนวน ๒7 เสียง ไม่รับหลักการ ๐ เสียง งดออกเสียง 2 เสียง

นายสุพล ศรีเคน ประธานสภา อบต. -ต่อไปจะเป็นการเลือกคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖3

7

ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และ

ฉบับที่ ๒ พ.ศ.๒๕๕๔

ข้อ ๑๐๓ “ คณะกรรมการสภาท้องถิ่นมี ๒ ประเภท คือ

1. คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสาม

คน แต่ไม่เกินเจ็ดคน

1. คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็น

สมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

จึงขอมติที่ประชุม ในการกำหนดจำนวนคณะกรรมการแปรญัตติว่าจะมีจำนวนกี่คน

นายสุด มากจันทึก ส.อบต.หมู่ที่ 7 -เสนอให้มีคณะกรรมการแปรญัตติ จำนวน ๓ คน

นายสุพล ศรีเคน ประธานสภา อบต. -มีสมาชิกสภา อบต.ท่านใดจะเสนอจำนวนคณะกรรมการแปรญัตติฯอีกหรือไม่

ที่ประชุมสภา อบต. -ไม่มีการเสนอจำนวนคณะกรรมการแปรญัตติฯเพิ่มเติม

นายสุพล ศรีเคน ประธานสภา อบต. -ถ้าไม่มีผู้ใดเสนอ จึงขอมติที่ประชุมว่า เห็นด้วยหรือไม่ที่จะมีคณะกรรมการแปรญัตติฯ จำนวน ๓ คน

มติที่ประชุมสภา อบต. -มีมติเห็นชอบให้มีจำนวนคณะกรรมการแปรญัตติฯ จำนวน ๓ .คน

นายสุพล ศรีเคน ประธานสภา อบต. -ข้อ ๑๐๔ คณะกรรมการสภาท้องถิ่น มีหน้าที่กระทำกิจการหรือพิจารณาสอบสวนเรื่องใด ๆ อันอยู่ในกิจการสภาท้องถิ่น แล้วรายงานต่อสภาท้องถิ่น

ข้อ ๑๐๕ ภายใต้บังคับข้อ ๑๐๓ และข้อ ๑๐๔ สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น....

1. คณะกรรมการแปรญัตติร่างข้อบัญญัติ

ข้อ ๑๐๖ กรรมการสภาท้องถิ่นพ้นจากหน้าที่เมื่อ

1. ลาออกโดยยื่นหนังสือลาออกต่อประธานสภาท้องถิ่น
2. ตาย
3. สมาชิกภาพของสมาชิกสภาท้องถิ่นของผู้นั้นสิ้นสุดลง
4. เลือกคณะกรรมการสภาท้องถิ่นขึ้นใหม่ หรืองานที่ได้รับมอบหมายเสร็จสิ้นลง
5. สภาท้องถิ่นมีมติให้พ้นจากหน้าที่

ข้อ ๑๐๗ ภายใต้บังคับข้อ ๑๐๓ วิธีการเลือกคณะกรรมการสภาท้องถิ่น ให้สมาชิกสภาท้องถิ่น หรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ ๔ มาใช้บังคับโดยอนุโลม

8

นายชาญ โต๊ะสิงห์ นายก อบต. -เสนอ นายโสวัตร์ ทาเที่ยง สมาชิกสภา อบต.หมู่ที่ 16 นายวรากร อินบุญยา สมาชิกสภา อบต. หมู่ที่ 6 และนายทองอยู่ ทนงค์สำโรง สมาชิกสภา อบต.หมู่ที่ 13 เป็นกรรมการแปรญัตติร่างข้อบัญญัติฯ

นายสุพล ศรีเคน ประธานสภา อบต. -มีสมาชิกสภา อบต.ท่านใดจะเสนอชื่อผู้สมควรได้รับการแต่งตั้งเป็นคณะกรรมการแปรญัตติร่างข้อบัญญัติฯ อีกหรือไม่

ที่ประชุมสภา อบต. -ไม่มี

นายสุพล ศรีเคน ประธานสภา อบต. -ถ้าไม่มีการเสนอชื่ออีก ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และ ฉบับที่ ๒ พ.ศ.๒๕๕๔ ข้อ ๑๔....ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

มติที่ประชุมสภา อบต. -มีมติเห็นชอบให้บุคคลที่ถูกเสนอชื่อเป็นคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 25๖3

นายสุพล ศรีเคน ประธานสภา อบต. ข้อ ๔๙ “ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณาให้ประธานสภาท้องถิ่นส่งร่างข้อบัญญัตินั้น ไปให้คณะกรรมการแปรญัตติพิจารณาโดยละเอียดและที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใด เห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือโดยให้แปรญัตติเป็นรายข้อ และเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

ข้อ ๕๐ “เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้น อย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น”

ข้อ ๕๙ “การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

คำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ ๔๕ วรรคสาม และข้อ ๔๙ วรรคหนึ่ง”

ข้อ ๖๐ “ห้ามแปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้น ผู้บริหารท้องถิ่นเป็นผู้แปรญัตติ”

9

ข้อ ๖๑ “ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่ง

ดังต่อไปนี้

1. ดอกเบี้ยและเงินส่งใช้ต้นเงินกู้
2. รายจ่ายซึ่งเป็นจำนวนเงินที่ต้องจ่ายตามกฎหมาย

ถ้ามีปัญหาว่า รายจ่ายการใดมีข้อผูกพันตามวรรคหนึ่งหรือไม่ ให้ประธานสภาท้องถิ่นเป็นผู้วินิจฉัยชี้ขาด

ขอให้ที่ประชุมกำหนดระยะเวลาเสนอคำแปรญัตติต่อคณะกรรมการแปรญัตติ ว่าจะกำหนดระยะเวลาตั้งแต่เมื่อใดถึงเมื่อใด

นายสุด มากจันทึก ส.อบต.หมู่ที่ 7 -เสนอตั้งแต่วันที่ 13 สิงหาคม 2562 เวลา 12.00 น. ถึง วันที่ 16 สิงหาคม 2562 เวลา 09.00 น.

นายสายชล กลัดบุบผา ปลัด อบต. -ชี้แจงระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติม ข้อ 45 วรรคสาม กำหนดไว้ว่า ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น เพื่อให้สมาชิกสภา อบต. มีเวลาในการพิจารณาเรื่องที่จะเสนอคำแปรญัตติ

นายมนตรี ทูคำมี ส.อบต.หมู่ที่ 14 -เสนอ วันที่ 14 สิงหาคม 2562 เวลา 11.30 น. ถึง วันที่ 15 สิงหาคม 2562 เวลา 16.30 น.

นายสุพล ศรีเคน ประธานสภา อบต. -มีสมาชิกสภา อบต.ท่านใดจะเสนออีกหรือไม่ ถ้าไม่มีขอมติที่ประชุมในการกำหนดระยะเวลาเสนอคำแปรญัตติ

มติที่ประชุมสภา อบต. -ได้พิจารณาแล้ว เห็นชอบระยะเวลาเสนอคำแปรญัตติต่อคณะกรรมการแปรญัตติฯ วันที่ 14 สิงหาคม 2562 ตั้งแต่เวลา 11.30 น. ถึง วันที่ 15 สิงหาคม 2562 เวลา 16.30 น.

นายสุด มากจันทึก ส.อบต.หมู่ที่ 7 -เสนอให้ประชุมพิจารณาร่างข้อบัญญัติงบประมาณรายจ่ายฯ ในวาระต่อไป ในวันศุกร์ที่ 16 สิงหาคม 2562

นายสายชล กลัดบุบผา ปลัด อบต. -ตามที่กำหนดสมัยประชุมไว้ จำนวน 15 วัน คือ วันที่ 13 – 27 สิงหาคม 2562 มีความเห็นว่า สภาจะประชุมพิจารณาร่างข้อบัญญัติงบประมาณรายจ่ายฯ ในวาระที่ 2 และ 3 วันไหนก็ได้ ทั้งนี้ ให้พิจารณาตามความเหมาะสม แต่ไม่ให้เกินสมัยประชุม คือ 27 สิงหาคม 2562

นายชัยวัฒน์ จึงตระกูล ส.อบต.หมู่ที่ 15 -ตามที่สมาชิกสภา อบต.หมู่ที่ 7 เสนอให้ประชุมพิจารณาร่างข้อบัญญัติงบประมาณรายจ่ายฯ ในวาระที่ 2 และ 3 ในวันที่ 16 สิงหาคม 2562 คิดว่าเร็วเกินไป ควรจะเป็นวันจันทร์ที่ 19 สิงหาคม 2562

นายสุด มากจันทึก ส.อบต.หมู่ที่ 7 -เสนอวันศุกร์ที่ 16 สิงหาคม 2562

นายชัยวัฒน์ จึงตระกูล ส.อบต.หมู่ที่ 15 -ที่สอบถาม เพราะหากมีผู้มายื่นเสนอคำแปรญัตติ จะต้องมีการประชุมคณะกรรมการ เพื่อให้ผู้ยื่นและนายก อบต.ชี้แจงเหตุผล หากตกลงกันไม่ได้ก็ต้องไปแปรญัตติในสภา ระยะเวลาจะทันหรือไม่

10

มติที่ประชุมสภา อบต. -เห็นชอบให้ประชุมพิจารณาร่างข้อบัญญัติงบประมาณรายจ่ายฯ ในวาระต่อไป วันศุกร์ที่ 16 สิงหาคม 2562 จำนวน 23 เสียง

**5.2 ขอโอนงบประมาณรายจ่ายประจำปีงบประมาณ พ.ศ. 2562**

นายสุพล ศรีเคน ประธานสภา อบต. **-**ด้วยได้รับญัตติขอโอนงบประมาณรายจ่ายประจำปีงบประมาณ พ.ศ. 2562 จากนายกองค์การบริหารส่วนตำบลคลองหินปูน ตามรายการดังต่อไปนี้

**โอนตั้งจ่ายเป็นรายการใหม่**

- -แผนงานบริหารทั่วไป งานบริหารทั่วไป งบลงทุน หมวดค่าครุภัณฑ์ ประเภท ครุภัณฑ์สำนักงาน รายการ เพื่อจ่ายเป็นค่าจัดซื้อเก้าอี้พนักพิง จำนวน 32 ตัว ๆ ละ 4,000 บาท เป็นเงิน 128,000 บาท

-แผนงานบริหารทั่วไป งานบริหารทั่วไป งบลงทุน หมวดค่าครุภัณฑ์

ประเภท ครุภัณฑ์ไฟฟ้าและวิทยุ รายการ เพื่อจ่ายเป็นค่าจัดซื้อชุดเครื่องเสียงห้องประชุมสภา อบต. ประกอบด้วย ไมโครโฟนไร้สาย พร้อมตัวส่งสัญญาณ ชุดควบคุมเสียง เป็นเงิน 200,000 บาท

**โอนลด**

แผนงานการศึกษา งานบริหารทั่วไปเกี่ยวกับการศึกษา งบบุคลากร หมวดเงินเดือน

ฝ่ายประจำ ประเภท เงินเดือนพนักงาน รายการ เพื่อจ่ายเป็นค่าเงินเดือนสำหรับพนักงานส่วนตำบลฯ จำนวน 328,000 บาท

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

ท้องถิ่น พ.ศ. 2541 และแก้ไขเพิ่มเติม ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

นายสุด มากจันทึก ส.อบต.หมู่ที่ 7 -ขอทราบความหมายของคำว่าโอนลด มีความหมายอย่างไร

นายสายชล กลัดบุบผา ปลัด อบต. -หลักการของการจัดทำงบประมาณ หากมีค่าใช้จ่ายใดจำเป็นต้องจ่าย แต่เราไม่ได้ตั้งงบประมาณไว้ สามารถตั้งจ่ายเพิ่มเติมได้ กรณีของเราเป็นการโอนงบประมาณรายจ่ายในปีงบประมาณรายจ่ายประจำปี 2562 ซึ่งไม่ได้ตั้งงบประมาณเพื่อจัดซื้อครุภัณฑ์ดังกล่าวไว้ และเราก็ต้องไปดูว่างบประมาณรายจ่ายใดที่ไม่จำเป็นต้องจ่าย นำมาตั้งจ่ายเป็นรายการใหม่ โดยโอนลดจากงบประมาณรายจ่ายที่ไม่จำเป็นต้องจ่าย

มติที่ประชุมสภา อบต. -มีมติอนุมัติให้โอนงบประมาณฯจำนวน 27 เสียง ไม่อนุมัติ 0 เสียง งดออกเสียง 2 เสียง

11

* 1. **ขอความเห็นชอบใช้จ่ายเงินสะสมในการดำเนินการโครงการก่อสร้างถนน**

**คอนกรีต หมู่ที่ 10 บ้านคลองตาสูตร (ซ.บ้านนายประสพ**)

นายสุพล ศรีเคน ประธานสภา อบต. **-**ด้วยได้รับญัตติขอความเห็นชอบใช้จ่ายเงินสะสมในการดำเนินการโครงการก่อสร้างถนนคอนกรีต หมู่ที่ 10 บ้านคลองตาสูตร (ซ.บ้านนายประสพ) จาก นายก อบต. จึงขอเชิญนายก อบต.ชี้แจง

นายชาญ โต๊ะสิงห์ นายก อบต. -ตามที่สภาองค์การบริหารส่วนตำบลคลองหินปูน ได้อนุมัติให้ใช้จ่ายเงินสะสม โครงการก่อสร้างถนนคอนกรีตเสริมเหล็ก จำนวน 10 โครงการ ในการประชุมสภาองค์การบริหารส่วนตำบลคลองหินปูน สมัยสามัญ สมัยที่ 2 เมื่อวันที่ 24 พฤษภาคม 2562 นั้น ได้ตรวจสอบข้อเท็จจริงแล้วพบว่า โครงการที่สภา อบต.อนุมัติให้ใช้จ่ายเงินสะสม จำนวน 1 โครงการ คือ โครงการก่อสร้างถนนคอนกรีตเสริมเหล็ก หมู่ที่ 10 บ้านคลองตาสูตร (ซ.บ้านนายประสพ) ขนาดกว้างเฉลี่ย 4 เมตร ยาว 197 เมตร หนาเฉลี่ย 0.15 เมตร ไหล่ทางลูกรังตามสภาพพื้นที่ หรือมีพื้นที่ไม่น้อยกว่า 788 เมตร งบประมาณ 440,000 บาท ซึ่งขนาดของปริมาณงานไม่ตรงตามแผนพัฒนาสี่ปี (พ.ศ.2561 – 2564) คือ ขนาดกว้าง 3 เมตร ยาว 150 เมตร เป็นการเข้าใจคลาดเคลื่อนในการนำแผนพัฒนาไปสู่การปฏิบัติ ดังนั้น เพื่อให้ตรงตามข้อเท็จจริง และเกิดประโยชน์ต่อท้องถิ่น ประกอบกับ ได้ขอเปลี่ยนแปลงแผนพัฒนา โครงการดังกล่าวต่อที่ประชุมสภาองค์การบริหารส่วนตำบลคลองหินปูน สมัยวิสามัญ สมัยแรก เมื่อวันที่ 14 มิถุนายน 2562 (การทบทวนแผนพัฒนาท้องถิ่น พ.ศ. 2561 – 2565) เป็นขนาดกว้าง 4 เมตร ยาว 197 เมตร ซึ่งที่ประชุมมีมติเห็นชอบ และประกาศใช้แผนพัฒนาฯ เมื่อวันที่ 14 มิถุนายน 2562 เพื่อให้การใช้จ่ายเงินสะสมดังกล่าวดำเนินการต่อไป และเป็นไปตามความต้องการของประชาชนและเป็นการแก้ไขปัญหาความเดือดร้อนของประชาชน จึงขอความเห็นชอบต่อที่ประชุมสภาองค์การบริหารส่วนตำบลคลองหินปูน ให้ใช้จ่ายเงินสะสมที่สภา อบต. ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 รวมแก้ไขเพิ่มเติมถึง (ฉบับที่ 4) พ.ศ.2561 ข้อ 89 ดำเนินการโครงการดังกล่าวต่อไป ซึ่งได้ตรวจสอบยอดเงินสะสม มียอดเงินสะสมที่นำไปบริหารได้ ณ วันที่ 31 กรกฎาคม2562 ตามรายละเอียดประกอบขออนุมัติใช้จ่ายเงินสะสมนี้

มติที่ประชุมสภา อบต. -มีมติเห็นชอบให้ใช้จ่ายเงินสะสมที่สภา อบต. ดำเนินการโครงการดังกล่าวต่อไป จำนวน 27 เสียง ไม่อนุมัติ 0 เสียง งดออกเสียง 2 เสียง

**ระเบียบวาระที่ 6 เรื่องอื่น ๆ**

นายสุด มากจันทึก ส.อบต.หมู่ที่ 7 -ตามที่สภาได้อนุมัติให้โอนงบประมาณฯ เพื่อจัดซื้อเครื่องเสียงสำหรับห้องประชุมสภา อบต. อยากให้จัดซื้อไมโครโฟนที่เป็นลักษณะขายาว

นายชาญ โต๊ะสิงห์ นายก อบต.-ได้กำหนดรูปแบบของห้องประชุมใหม่ไว้ จะไม่ให้มีการเคลื่อนย้ายโต๊ะ เก้าอี้ ไมล์โครโฟน คิดว่าการจัดซื้อจะได้มาตรฐาน เพราะเราตั้งงบประมาณไว้ถึง 200,000 บาท

นายสุริโย โกษาจันทร์ ส.อบต.หมู่ที่ 10 -ขอขอบคุณที่สภามีมติเห็นชอบให้ดำเนินการก่อสร้างถนนคอนกรีตเสริมเหล็ก ซอยนายประสพ ต่อ และขอบคุณที่ท่านนายก และประธานสภา ร่วมงานธรรมสัญจรที่วัดคลองตาสูตร และขอให้ประสานแขวงการทางมาตรวจสอบไฟถนน บริเวณคลองตาสูตรไม่ติดหลายดวง รวมทั้งขอบคุณที่ท่านนายกได้ประสานให้การไฟฟ้ามาช่วยต่อเสียงตามสาย

12

นายวรากร อินบุญยา ส.อบต.หมู่ที่ 6 -ขอขอบคุณท่านนายกที่สนับสนุนงบประมาณ และขอฝากเรื่องระบบประปาพลังงานแสงอาทิตย์ที่นายกรับปากจะดำเนินการต่อไป และไฟฟ้าสาธารณะที่ดำเนินการแล้ว

นายมนตรี ทูคำมี ส.อบต.หมู่ที่ 14 -สอบถามเรื่องการซ่อมแซมไฟฟ้าสาธารณะดำเนินการไปถึงไหนแล้ว

นางพรสิริ จันทร์หลุย ส.อบต.หมู่ที่ 2 -สอบถามเรื่องการขอให้นายกประสานเรื่องศาลาที่พักริมทางกับแขวงการทาง

นางเทวิกา คนคล่อง ส.อบต.หมู่ที่ 6 -สอบถามเรื่องการก่อสร้างถนนคอนกรีตเสริมเหล็ก หมู่ที่ 6 ถึง หมู่ที่ 15 จะทำช่วงไหน

นายสมัย พรมวศ์ ส.อบต.หมู่ที่ 15 -ขอให้นายกพิจารณาซ่อมแซมถนนลูกรัง หมู่ที่ 15 ไป หมู่ที่ 13

นายโสวัตร์ ทาเที่ยง ส.อบต.หมู่ที่ 16 -ประชาสัมพันธ์เชิญชวนร่วมโครงการอำเภอยิ้ม ในวันที่ 15 สิงหาคม 2562 ณ วัดคลองแก

นายชาญ โต๊ะสิงห์ นายก อบต. -เรื่องซ่อมแซมถนนลูกรังจะลงไปดูพื้นที่ การก่อสร้างถนนคอนกรีตเสริมเหล็กหมู่ที่ 6 – 15 กำลังดำเนินการจัดจ้างอยู่ ซ่อมไฟฟ้าสาธารณะ หมู่ที่ 14 ได้ผู้รับจ้างแล้ว รวมถึงหมู่ที่ 12 ศาลาที่พักริมทางได้ยื่นหนังสือกับแขวงการทางแล้ว ส่วนไฟถนน แขวงการทางแจ้งว่าอยู่ระหว่างประกันสัญญาของผู้รับจ้าง

นายวรากร อินบุญยา ส.อบต.หมู่ที่ 6 -การก่อสร้างถนน คสล.หมู่ที่ 6 – หมู่ที่ 5 จุดเริ่มต้นของโครงการจะเริ่มที่ใด อยากให้เริ่มจากข้างในออกมา

นายชาญ โต๊ะสิงห์ นายก อบต. -จุดเริ่มต้นของโครงการ จะเริ่มจากหน้าปากทางเข้าไป

นายสุพล ศรีเคน ประธานสภา อบต. -มีสมาชิกสภา อบต.และผู้เข้าร่วมประชุมท่านใดจะเสนอเรื่องอื่นๆ อีกหรือไม่ ถ้าไม่มีขอปิดประชุมไว้เพียงเท่านี้

**ปิดประชุมเวลา ๑๔.๐๐ น.**

ลงชื่อ สายชล กลัดบุบผา ผู้บันทึกรายงานการประชุม

( นายสายชล กลัดบุบผา )

เลขานุการสภาองค์การบริหารส่วนตำบลคลองหินปูน

ลงชื่อ สุพล ศรีเคน ผู้บันทึกรายงานการประชุม

( นายสุพล ศรีเคน )

ประธานสภาองค์การบริหารส่วนตำบลคลองหินปูน